เรื่องร้องเรียน (ร้องเรียน) วันที่ 2023-06-20 02:47:46 — แขวงคลองสามประเวศ เขตลาดกระบัง กรุงเทพมหานคร
20 มิถุนายน 2566

เรื่อง ขอร้องเรียนการปลูกเพิงพักผ่อนของเจ้าหน้าที่ทำความสะอาด
เรียน คุณชัชชญา ขำจันทร์ ผู้อำนวยการเขตลาดกระบัง
	เนื่องด้วยมีเจ้าหน้าที่ทำความสะอาดของสำนักงานเขตลาดกระบังได้ปลูกเพิงพักผ่อนอยู่ในที่ดินโฉนดเลขที่ 11856  ตั้งอยู่ริมถนนร่มเกล้า 30  โดยเบื้องต้นเจ้าของกรรมสิทธิ์ที่ดินได้มอบหมายให้ผู้เช่าที่ดินทำการแจ้งทางวาจากับเจ้าหน้าที่กลุ่มดังกล่าวให้รื้อถอนสิ่งปลูกสร้างนั้นแล้วแต่พบว่ายังเพิกเฉย  ทำให้ผู้เช่าได้รับความเสียหายจากการใช้ประโยชน์ที่ดินและไม่สามารถดำเนินงานตามแผนธุรกิจที่กำหนดไว้  จึงขอความอนุเคราะห์ท่านผู้อำนวยการเขตลาดกระบังและเจ้าหน้าที่ผู้มีอำนาจที่มีส่วนรับผิดชอบในส่วนงานนี้เร่งแก้ไขปัญหาดังกล่าวให้เป็นรูปธรรม  เพื่อป้องกันการบุกรุกที่ดินซ้ำในแปลงอื่นๆของประชาชนในพื้นที่และเป็นการเคารพสิทธิ์การใช้ที่ดินให้เกิดประโยชน์สูงสุดตามสิทธิ์ที่ผู้เช่าที่ดินพึงได้รับจากการชำระค่าเช่าที่ดินแปลงดังกล่าว 
	ดิฉันหวังเป็นอย่างยิ่งว่าจะได้รับความเป็นธรรมและการสนับสนันจากสำนักงานเขตลาดกระบังโดยการแก้ไขปัญหาดังกล่าวในเร็ววัน

ขอแสดงความนับถือ